CELEX: 32019D1972
Language: lv
Date: 2019-11-26 00:00:00
Title: Komisijas Īstenošanas lēmums (ES) 2019/1972 (2019. gada 26. novembris), ar ko groza Īstenošanas lēmumu 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (izziņots ar dokumenta numuru C(2019) 8396) (Dokuments attiecas uz EEZ)

28.11.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 307/56
               
            
         KOMISIJAS ĪSTENOŠANAS LĒMUMS (ES) 2019/1972
         (2019. gada 26. novembris),
         ar ko groza Īstenošanas lēmumu 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs
         (izziņots ar dokumenta numuru C(2019) 8396)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
         ņemot vērā Padomes 1990. gada 26. jūnija Direktīvu 90/425/EEK par veterinārajām pārbaudēm, kas piemērojamas Savienībā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
         tā kā:
         
                     (1)
                  
                  
                     Komisijas Īstenošanas lēmumā 2013/764/ES (3) ir noteikti dzīvnieku veselības kontroles pasākumi saistībā ar klasisko cūku mēri dažās dalībvalstīs. Viens no minētajiem pasākumiem ir arī aizliegums no noteiktiem apgabaliem veikt mājas cūku un to izcelsmes produktu sūtījumus. Minētajā īstenošanas lēmumā noteiktie dzīvnieku veselības kontroles pasākumi ir piemērojami līdztekus pasākumiem, kas noteikti Padomes Direktīvā 2001/89/EK (4), un to mērķis ir jo īpaši Savienības līmenī ierobežot klasiskā cūku mēra izplatīšanos.
                  
               
                     (2)
                  
                  
                     Īstenošanas lēmums 2013/764/ES paredz arī atkāpes no aizlieguma nosūtīt dzīvas cūkas no noteiktiem apgabaliem, ja ir izpildīti vairāki nosacījumi.
                  
               
                     (3)
                  
                  
                     Īstenošanas lēmumā 2013/764/ES paredzēto pasākumu piemērošanas periods būtu jānosaka, ņemot vērā klasiskā cūku mēra epidemioloģiju un arī tādu dzīvniekveselības pasākumu efektivitāti, ko saskaņā ar Savienības tiesību aktiem piemēro dalībvalstis, kuras norādītas Īstenošanas lēmuma 2013/764/ES pielikuma sarakstā. Tāpēc, ņemot vērā pašreizējo epidemioloģisko situāciju Savienībā un tās kaimiņos esošajās trešās valstīs un to, cik lielas pūles prasa šīs slimības apkarošana, vienlaikus neuzliekot nevajadzīgus ierobežojumus tirdzniecībai, Īstenošanas lēmuma 2013/764/ES piemērošanas termiņš būtu jāpagarina.
                  
               
                     (4)
                  
                  
                     Ņemot vērā pašreizējo klasiskā cūku mēra epidēmiju, ir svarīgi, lai pasākumi pret šo slimību Savienības līmenī tiktu turpināti, tāpēc attiecībā uz Īstenošanas lēmuma 2013/764/ES piemērošanas perioda pagarināšanu būtu jāņem vērā, ka Eiropas Parlamenta un Padomes Regula (ES) 2016/429 (5), ar ko paredz aizsardzības pasākumus dzīvnieku slimību gadījumā, ir piemērojama no 2021. gada 21. aprīļa.
                  
               
                     (5)
                  
                  
                     Turklāt, ņemot vērā Horvātijā saskaņā ar Direktīvu 2001/89/EK piemēroto vispārējo pasākumu efektivitāti, spēkā esošo uzraudzību un ieviestos pasākumus, ar ko tika iepazīstināta Augu, dzīvnieku, pārtikas aprites un dzīvnieku barības pastāvīgā komiteja, visi Horvātijas apgabali, kas patlaban norādīti Īstenošanas lēmuma 2013/764/ES pielikumā, tagad no minētā pielikuma būtu jāsvītro, jo epidemioloģiskā situācija minētajā dalībvalstī ir labvēlīga.
                  
               
                     (6)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pantsĪstenošanas lēmumu 2013/764/ES groza šādi:lēmuma 10. pantā datumu “2019. gada 31. decembrim” aizstāj ar datumu “2021. gada 21. aprīlim”.
         
         
            2. pants
            Īstenošanas lēmuma 2013/764/ES pielikuma 2. punktu svītro.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 26. novembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 395, 30.12.1989., 13. lpp.
         
         
            (2)  OV L 224, 18.8.1990., 29. lpp.
         
         
            (3)  Komisijas 2013. gada 13. decembra Īstenošanas lēmums 2013/764/ES par dzīvnieku veselības kontroles pasākumiem saistībā ar klasisko cūku mēri dažās dalībvalstīs (OV L 338, 17.12.2013., 102. lpp.).
         
            (4)  Padomes 2001. gada 23. oktobra Direktīva 2001/89/EK par Kopienas pasākumiem klasiskā cūku mēra kontrolei (OV L 316, 1.12.2001., 5. lpp.).
         
            (5)  Eiropas Parlamenta un Padomes 2016. gada 9. marta Regula (ES) 2016/429 par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (OV L 84, 31.3.2016., 1. lpp.).